נורית ירדן

נורית ירדן (נולדה ב-1959) היא אמנית ישראלית, בוגרת המחלקה לצילום בבצלאל בירושלים. מנחה ומרצה לצילום.

==ביוגרפיה==

ירדן נולדה בתל אביב, ובילדותה חיה שבע שנים בפריז עם משפחתה. לאחר שובה לישראל התגוררה בתל אביב שם סיימה את בית הספר התיכון "אליאנס" בשכונת רמת אביב. את שירותה הצבאי עשתה בלהק מודיעין בחיל האוויר.

לאחר שחרורה למדה צילום ב"קמרה אובסקורה" והמשיכה את לימודיה במחלקה לצילום בבצלאל. היא סיימה את לימודיה ב-1986.

ירדן יוצרת, מרצה ומנחה בתחום הצילום. יוצגה כעשר שנים על ידי "גלריה שלוש לאמנות עכשווית" בתל אביב, וכיום עובדת באופן עצמאי. בשנים הראשונות לאחר סיום לימודיה בבצלאל היא חקרה את אלבום המשפחה ובהמשך היא בחנה בעבודותיה את המרחב הציבורי הישראלי מנקודת מבט פוליטית וחברתית. זהו יומן סביבה המבוסס על שיטוט. עבודותיה משלבות בין דימוי וטקסט, ובין צילום ישיר לצילום מבוים, והן מורכבות בדרך כלל מסדרות על פי נושאים. הרצון של ירדן להכיר את החברה שבה היא חיה ולהבין טוב יותר איך המרחב הציבורי משקף אותה, הוביל אותה ליזום את "שהות": פרויקט רזידנסי עצמאי מתמשך בארץ, שהחל בדצמבר 2015 ומועד סיומו לא ידוע. במסגרת הפרויקט נוסעת ירדן שלוש פעמים בשנה ליישוב שאינה מכירה, ושוהה בו שבוע ימים. היא מוצאת איש קשר שעוזר לה להשיג מקום לינה צנוע ומקשר בינה לבין כמה פעילים חברתיים מקומיים. בשלושת הימים הראשונים היא נפגשת עם הפעילים, לומדת על המקום, כותבת יומן עם ציטוטים מתוך השיחות, ובשאר הימים מצלמת. מטרתה של ירדן היא לשהות בכל סוגי ההתיישבות, ולהכיר את כל המגזרים. עד לקיץ 2023 שהתה ירדן בשישה עשר יישובים: ערד, קיבוץ ברעם, מעלות תרשיחא, מצפה רמון, עוספיא, קיבוץ כפר מסריק, עכו העתיקה, מושב מעלה גמלא, שפרעם, מושב תימורים, כפר תבור, אילת, קיבוץ כפר עזה, מטולה, אפרת ושכונת הקטמונים בירושלים. מאחר שמדובר בפרויקט רחב יריעה שטרם הסתיים, תוצרי פרויקט "שהות" מוצגים בינתיים כספרים דיגיטליים באתר האינטרנט של ירדן, ובנוסף הם מוצגים במפגשים של ירדן עם קהלים שונים ברחבי הארץ: סטודנטים לאמנות וקבוצות מהקהל הרחב. בעתיד יוצגו העבודות גם בתערוכות בחללים פיזיים.

ירדן הציגה מספר רב של תערוכות יחיד בחללים מובילים כגון מוזיאון הרצליה (2019); בית האמנים, תל אביב (2014); גלריה קונטמפוררי, תל אביב (2013); וגלריה שלוש לאמנות עכשווית, תל אביב (2010, 2007, 2005, 2002, 2000). כמו כן, הציגה בתערוכות קבוצתיות שונות בישראל ומחוצה לה בין השאר בגלריה Circle1, ברלין (2018); מוזיאון בת ים, (2011); המוזיאון היהודי, מינכן (2010); גלריה ארטנוילנד, ברלין (2008); מוזיאון תל אביב (2003, 2002); מוזיאון ישראל אגף הנוער, ירושלים (2014, 2005, 2002); ארטפורום ברלין (2002); גלריה מרגוליס, יוסטון (2000); ומוזיאון ישראל (1998).

ירדן פרסמה את הספר "מולדת" שליווה את תערוכת היחיד שלה במוזיאון הרצליה (2019); הוציאה קטלוג לתערוכה "במרחק הליכה" בגלריה קונטמפוררי, תל אביב (2013);
ואת ספר האמן ארוחה משפחתית בהוצאת חרגול/עם עובד (2007). עבודותיה פורסמו גם:
*בספרים: [https://www.kibutz-poalim.co.il/product?c0=42004 לימבוס, מקום, צילום], הוצאת הקיבוץ המאוחד (2008); ו[https://www.kibutz-poalim.co.il/product?c0=41247 צלמי הארץ] של גיא רז בהוצאת מפה והקיבוץ המאוחד (2003),
* בכתבי העת: "הליקון" (גיליון מס' 89, קיץ 2010); "מסמרים" (גיליון מס' 5, אפריל 2007); ו"המדרשה" (גיליון מס' 8, יוני 2005),
* בקטלוגים שונים: ובהם קטלוג התערוכה "זירת האירוע", מוזיאון הרצליה (2019); קטלוג התערוכה "מזל וברכה", בית התפוצות, תל אביב (2014); קטלוג התערוכה "דיוקנאות קין", אוניברסיטת בן-גוריון, באר שבע (2012); קטלוג התערוכה "בריסטולים", מוזיאון בת-ים (2011); וקטלוג התערוכה "Family Files", המוזיאון היהודי, מינכן (2010);

ירדן זכתה בפרס "עידוד היצירה" של משרד התרבות הישראלי (2002) ובמלגת "קרן שרת" – קרן תרבות אמריקה ישראל (1985). עבודותיה נמצאות באוספים של מוזיאון ישראל, מוזיאון בת ים, מוזיאון הרצליה, קום איל פו, .O.R.S ובאוספים פרטיים רבים.

ירדן חיה ויוצרת בתל אביב.

==תערוכות יחיד נבחרות==
* 2019 - "מולדת", מוזיאון הרצליה לאמנות עכשווית, הרצליה
* 2014 - "קלנדיה", בית האמנים, תל אביב
* 2013 - "במרחק הליכה", גלריה קונטמפוררי, תל אביב
* 2010 - "שבץ-נא", גלריה שלוש, תל אביב
* 2007 - "לא סתם", גלריה שלוש, תל אביב
* 2005 - "Home Cooking", גלריה שלוש, תל אביב
* 2002 - "כאילו כלום - יומנים ויזואליים", גלריה שלוש, תל אביב
* 2000 - "קולות", גלריה שלוש, תל אביב
* 1999 – "עצים", גלריה שלוש, תל אביב
* 1992 – "מסע-אפיפניות", גלריה קלישר 5, תל אביב
* 1990 - גלריה בוגרשוב, תל אביב

==תערוכות קבוצתיות נבחרות==

==ספרי אמן וקטלוגים==
* 2019 - מולדת, ספר שיצא לאור יחד עם התערוכה "מולדת" במוזיאון הרצליה
* 2013 - קטלוג שליווה את התערוכה "במרחק הליכה" בגלריה קונטמפוררי
* 2007 - ספר אמן, ארוחה משפחתית, הוצאת חרגול/עם עובד

==עבודותיה בקטלוגים, כתבי עת וספרים==
עבודותיה של ירדן שולבו בפרסומים שונים ובהם:
* 2019 - קטלוג מערך התערוכות "זירת האירוע", מוזיאון הרצליה
* 2019 - כתב העת המקוון "המוסך" (גיליון מס' 48)
* 2014 - קטלוג התערוכה "מזל וברכה", בית התפוצות, תל אביב
* 2012 - קטלוג התערוכה "דיוקנאות קין", אוניברסיטת בן-גוריון, באר שבע
* 2011 - קטלוג התערוכה "בריסטולים", מוזיאון בת-ים
* 2010 - קטלוג התערוכה ""Family Files, המוזיאון היהודי, מינכן
* 2010 - כתב העת "הליקון" (גיליון מס' 89)
* 2008 – לימבוס, מקום, צילום, הוצאת הקיבוץ המאוחד
* 2007 - כתב העת "מסמרים" (גיליון מס' 5)
* 2005 - כתב העת "המדרשה" (גיליון מס' 8)
* 2003 – צלמי הארץ, עורך גיא רז, הוצאת מפה והקיבוץ המאוחד

==פרסים ומלגות==
* 2002 - פרס "עידוד היצירה", משרד המדע התרבות והספורט
* 1985 - מלגת "קרן שרת" - קרן תרבות אמריקה ישראל

==אוספים==
עבודותיה של ירדן נמצאות באוספים שונים ובהם:
* מוזיאון ישראל
* מוזיאון תל אביב
* מוזיאון בת-ים
* מוזיאון הרצליה
* קום איל פו
* .O.R.S
* אוספים פרטיים

==קישורים חיצוניים==

* 
* [http://www.chelouchegallery.com/artistWorks.php?the_group=108&id=46 נורית ירדן באתר גלריה שלוש]
* [https://www.prtfl.co.il/archives/187560 סדרת הצילומים "שבץ נא" של נורית ירדן בין הרכישות החדשות של מוזיאון תל אביב], "מגזין פורטפוליו", 22 באוגוסט 2023.
* אסנת צוקרמן רכטר [http://tohumagazine.com/he/article/%D7%94%D7%9E%D7%95%D7%96%D7%99%D7%90%D7%95%D7%9F-%D7%94%D7%95%D7%95%D7%A8%D7%A0%D7%A7%D7%95%D7%9C%D7%A8%D7%99-%D7%A9%D7%9C-%D7%A0%D7%95%D7%A8%D7%99%D7%AA-%D7%99%D7%A8%D7%93%D7%9F כותבת על פרויקט "שהות"] במגזין האמנות העצמאי המקוון "תוהו", 18 באפריל 2023.
* 
* .
* נעמי רייכמן, [https://user-oqw6j7d.cld.bz/tl-byb-04-05-22/28/ "מסע ישראלי" – על פרויקט "שהות" של נורית ירדן], ברשת המקומונים של ידיעות אחרונות, 4 במאי 2022.
* חגית פלג רותם [https://www.prtfl.co.il/archives/163041 מראיינת את נורית ירדן על פרויקט "שהות"] במגזין המקוון לאמנות חזותית "פורטפוליו", 18 באפריל 2022.
* ד"ר גליה בר אור, [https://www.erev-rav.com/archives/49779 על התערוכה "מולדת" במוזיאון הרצליה לאמנות עכשווית], בכתב העת "ערב רב", 15 באפריל 2019.
* ענת ברזילי, [https://www.basis.org.il/מגזין/חדשות/היופי-כמלכודת-דבש-בתצלומיה-של-נורית-ירדן-/-ענת-ברז היופי כמלכודת דבש בתצלומיה של נורית ירדן], ריאיון עם נורית ירדן בכתב העת בסיס לאמנות ותרבות.
* 
* [http://www.thesip.org/language/he/yarden-heb/ רותם רוזנטל מראיינת את נורית ירדן לבלוג של מכון שפילמן לצילום], (2014)
* 
* [http://erev-rav.com/archives/30649 על התערוכה "קלנדריה"] כתבה של הדס יוסיף און, אתר ערב רב (2014)
* 
* 
* 
* [http://www.youtube.com/watch?v=22gPbHBXUTA שיח גלריה על התערוכה "שבץ-נא"] (קטע וידאו)
* 
* [http://saloona.co.il/danagillerman "שבץ-נא"] בבלוג של דנה גילרמן
* [http://www.xargol.co.il/index.php?cat=2&name=all&book=1115&nav=1 ספר האמן "ארוחה משפחתית" באתר הוצאת חרגול.]
* (ביקורת על "ארוחה משפחתית" במוסף ספרים, 20 בפברואר 2008)
* (על התערוכה "לא סתם" ועל הספר "ארוחה משפחתית").
* [http://www.xargol.co.il/index.php?cat=2&name=all&book=1115&state=1&nav=3 בעקבות "ארוחה משפחתית"] שיחה בין שוקה גלוטמן לבין נורית ירדן.
* [http://www.ynet.co.il/articles/0,7340,L-3396871,00.html כתבה מקבץ מהצילומים של נורית ירדן שהופיעו ב"מסמרים"], ynet
* [http://www.artneuland.com/creator.asp?aid=68 גלריה Artneuland, ברלין]
* 
* 

==הערות שוליים==

קטגוריה:צלמות ישראליות
קטגוריה:צלמים ישראלים
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות זוכות פרסים: אמנות
קטגוריה:ישראליות שנולדו ב-1959
קטגוריה:ישראלים שנולדו ב-1959